**ТЕХНИЧЕСКА СПЕЦИФИКАЦИЯ**

 **„ДОСТАВКА И МОНТАЖ НА ОФИС-МЕБЕЛИ И СТОЛОВЕ ЗА НУЖДИТЕ НА МВнР“**

**1.Описание на артикулите**

|  |  |
| --- | --- |
|  | **Артикул; размери: дължина/ширина (дълбочина)/височина см.** |
| **1** | Бюро, плот ПДЧ мин.25 мм, корпус ПДЧ мин. 18 мм, с челен плот до земята, стъпки за предпазване от надраскване на подовите настилки; размери: 180/80/75 см ± 10% |
| **2** | Бюро, плот ПДЧ мин. 25 мм, корпус ПДЧ мин. 18 мм, стъпки за предпазване от надраскване на подовите настилки; размери: 140/70/75 см ± 10% |
| **3** | Бюро, помощно, плот ПДЧ мин. 25 мм, корпус ПДЧ мин. 18 мм, стъпки за предпазване от надраскване на подовите настилки; размери: 100/70/75 см ± 10% |
| **4** | Бюро, помощно, плот ПДЧ мин. 25 мм, корпус ПДЧ мин. 18 мм, стъпки за предпазване от надраскване на подовите настилки; размери: 100/60/75 см ± 10% |
| **5** | Гардероб с 2 врати, с рафт и лост, ПДЧ мин. 18 мм; размери: 80/50/200 см ± 10% |
| **6** | Гардероб с 2 врати, с 4 рафта, ПДЧ мин. 18 мм; размери: 80/50/180 см ± 10% |
| **7** | Библиотека с 5 рафта, 2/5 врати, ПДЧ мин. 18 мм; размери: 80/40/200 см. ± 10% |
| **8** | Етажерка с 4 рафта, ПДЧ мин. 18 мм; размери: 80/35/175 см ± 10% |
| **9** | Закачалка за дрехи, стояща, метална, със стабилна основа; размери: височина 190 см ± 10% |
| **10** | Контейнер за бюро с 3 чекмеджета, със заключване, на колела, ПДЧ мин. 18 мм; размери: 45/45/55 см ± 10% |
| **11** | Контейнер за бюро с 4 чекмеджета, без заключване, на колела, ПДЧ мин. 18 мм; размери: 40/50/65 см ± 10% |
| **12** | Контейнер за бюро с 4 чекмеджета, със заключване, на колела, ПДЧ мин. 18 мм; размери: 40/50/65 см ± 10% |
| **13** | Маса заседателна за 10 стола, плот ПДЧ мин. 25 мм, корпус ПДЧ мин. 18 мм; размери: 250/110/75 см. ± 10% |
| **14** | Маса заседателна за 5 стола, плот ПДЧ мин. 25 мм, корпус ПДЧ мин. 18 мм; размери: 160/95/75 см ± 10% |
| **15** | Маса кръгла, плот ПДЧ мин. 25 мм, корпус ПДЧ мин. 18 мм; размери: диаметър 120 см/височина 75 см ± 10% |
| **16** | Маса посетителска (ниска), плот ПДЧ мин. 25 мм, корпус ПДЧ мин. 18 мм; размери: 120/60/50 см ± 10% |
| **17** | Стелаж със захващане за стени, метал; размери: 120/70/30 см ± 10% |
| **18** | Стол директорски, тапицерия екокожа, с амортисьор, подлакътници метални с кожени падове, метална основа на кръстачката, коригиране на височината на седене, люлееща функция, колела; товароносимост: до 130 кг |
| **19** | Стол директорски, тапицерия текстил, с амортисьор, подлакътници метални с кожени падове, метална основа на кръстачката, коригиране на височината на седене, люлееща функция, колела; товароносимост: до 130 кг |
| **20** | Стол заседателен, тапицерия текстил, подлакътници, колела; товароносимост: до 130 кг. |
| **21** | Стол за офис, тапицерия текстил, с амортисьор, подлакътници, регулираща облегалка, колела; товароносимост: до 120 кг |
| **22** | Стол посетителски, тапицерия текстил, без подлакътници, метални крака; товароносимост: до 100 кг |
| **23** | Шкаф с 3 рафта, 2 врати, ПДЧ мин. 18 мм; размери: 70/35/120 см ± 10% |
| **24** | Шкаф с 5 рафта, 2 врати, със заключване, ПДЧ мин. 18 мм; размери: 80/40/200 см ± 10% |

**2. Общи изисквания към стоките**

2.1. Изпълнителите по рамковото споразумение следва да доставят и монтират всички артикули с размери и параметри, описани в техническото предложение, в съответствие с техническата спецификация на възложителя.

 2.2. Изпълнителите по рамковото споразумение са задължени да доставят и монтират артикулите:

 2.2.1. които да са нови и неупотребявани;

 2.2.2. които отговарят на нормативно-установените изисквания за качество и безопасност при употреба от крайни потребители по БДС и EN (където е приложимо);

 2.2.3. които отговарят на европейските стандарти за съответния вид мебели (ако има такива приложими за него);

 2.2.4. които да са изработени от висококачествени материали, съответстващи на действащите технически норми и осигуряващи нормална и безпроблемна експлоатация за периода на ползването им;

 2.2.5. които да са безопасни, удобни за ползване, функционални, ергономични и с добър съвременен дизайн;

 2.2.6. които да са без видими присъединителни елементи;

 2.2.7. които да са влагоустойчиви, термоустойчиви, устойчиви на механични въздействия и устойчиви на химични въздействия в нормалните граници за подобен тип мебелировка;

 2.2.8. които да могат да бъдат нивелирани (където е приложимо), за да се компенсират неравности по пода и стените на помещенията, където се монтират;

 2.2.9. които да не съдържат вредни за човешкия организъм съставки;

 2.2.10. които да не променят цвета си от пряка слънчева светлина и имат възможност да бъдат обслужвани и почиствани лесно;

 2.2.11. които да могат да се разглобяват и сглобяват многократно, без загуба на качествата им;

 2.2.12. чиито метални елементи в конструкциите им, да са недеждно защитени от корозия;

 2.2.13. чиито размери да се придържат към посочените, тъй като те са съобразени с конкретните помещения, в които ще бъдат монтирани.

 **3. Специфични минимални изисквания към стоките**

3.1.Всички механизми като амортисьори, водачи на чекмеджета, панти, заключващи системи, пружини и др. да осигуряват многогодишна безпроблемна работа.

 3.2. Дамаските (текстил, екокожа) на всички видове столове, следва да са висококачествени и износоустойчиви позволяващи многогодишна безпроблемна експлоатация.

 3.3. Всички видове мебели, изработени от ПДЧ, следва да са с висококачествено термо и химическо устойчиво меламиново покритие.

 3.4. Плотовете на масите и бюрата, както и лицевите части на мебелите изработени от ПДЧ, **следва да са с кант мин. 2 мм.**

3.5. Гардеробите и шкафовете **следва да са с гръб мин. 4 мм.**

 3.6. Участниците следва да предлагат артикулите, включени в обособена позиция № 1, **минимум в следните цветове:**

3.6.1.за всички видове столове дамаска (текстил, екокожа) – цвят черен;

3.6.2.за всички видове мебели, изработени от ПДЧ – цвят череша, бук и дъб;

3.6.3.за всички видове мебели, изработени изцяло от метал – цвят сив и черен;

 3.7. При сключване на конкретен договор по чл. 82, ал. 3 от ЗОП, индивидуалните възложители си запазват правото на избор на цветова гама от каталог на изпълнителя при запазване на единичните цени, посочени в ценовото предложение за съответния артикул по обособена позиция № 1.

 **4. Изисквания към доставките**

 4.1. Изпълнителите по рамковото споразумение са задължени:

 4.1.1. да осигурят квалифициран персонал, който да доставя и монтира артикулите, описани в образеца на ценова оферта;

 4.1.2. да доставят артикулите с доказан произход, придружени със сертификат за произход и качество (където е приложимо) и коректно издаден търговски документ, който да посочва еднозначно и изчерпателно вида на доставените артикули, количество, партиден номер и др.;

 4.1.3. да осигурят безплатно документация на български език от производителите (където е приложимо), придружаваща съответните артикули, като сертификати, листове, инструкции за безопасна употреба и/или друг вид документи;

 4.1.4. да приемат и изпълняват заявки за доставка и монтаж на артикулите, описани в образеца на ценова оферта, в работни дни от 09:00 до 17:30 ч. на телефон/факс/имейл, указани в договорите с индивидуалните възложители;

 4.1.5. да доставят артикулите във фабрична опаковка (където е приложимо), предпазвайки ги от външни въздействия по време на транспортиране и съхранение на склад;

 4.1.6. при доставката на артикулите, да дадат указания за правилното им съхранение и експлоатация;

 4.1.7. доставката на артикулите да обхваща всички дейности по изпълнение на поръчката - товарене, разтоварване, транспортиране и др. съпътстващи дейности франко сградите на възложителите в София и страната и всички разходи по изпълнение на поръчката до местата на изпълнение, в т.ч. транспортни разходи, такси, мита, застраховки, спомагателни материали и др.;

 4.1.8. при наличие на производствени дефекти на артикулите, да ги отстранят за тяхна сметка;

 4.1.9. да осигурят гаранционна поддръжка на доставяните артикули, която следва да покрива всичките им конструктивни части;

 4.1.10 да гарантират срещу скрити фабрични дефекти доставените артикули, при условие че са спазени условията за експлоатация и възникналите дефекти не са резултат от обикновено износване, неправилно съхранение или ползване, което се констатира с протокол;

 4.1.11. най-късно на следващия работен ден, считано от датата на уведомлението за наличие на повреда/дефект на доставени по договора артикули, да изпратят специалисти за отстраняване на дефекта/повредата;

 4.1.12. да отстраняват констатирани дефекти/повреди в срок не по-дълъг от седем работни дни;

 4.1.13. в случай, че констатираните дефекти/повреди не подлежат на поправка, да заменят повредените артикули с нови;

 4.1.14. в случай, че ремонтът не може да бъде осъществен на място, транспортът на артикулите до сервиза да е за тяхна сметка.